संक्षेप करने के लिए दस्तावेज़: इन विरोध प्रदर्शनों में अभी तक तीन लोगों के मारे जाने की ख़बर है जबकि सैकड़ों लोगों को हिरासत में लिया गया है. इस बीच विरोध प्रदर्शनों को बढ़ता देख प्रशासन की तरफ से राजधानी दिल्ली सहित उत्तर प्रदेश और कर्नाटक में धारा 144 लागू की गई.

देश के कई हिस्सों में इंटरनेट सेवाएं भी बाधित की गईं. साथ ही राजधानी दिल्ली में कई मेट्रो स्टेशन भी गुरुवार को बंद रखे गए.

नए नागरिकता क़ानून के तहत पाकिस्तान, बांग्लादेश और अफ़ग़ानिस्तान से आने वाले अवैध गैर-मुस्लिम प्रवासियों को भारत की नागरिकता देने का प्रावधान है.

इन क़ानून के आलोचकों का कहना है कि इससे भारत की धर्मनिरपेक्ष छवि पर असर पड़ेगा, उनका मानना है कि धर्म को नागरिकता का आधार नहीं बनाया जाना चाहिए. हालांकि प्रधानमंत्री नरेंद्र मोदी का कहना है कि ये सभी चिंताएं बेबुनियाद हैं और विपक्ष इस क़ानून के संदर्भ में भ्रांतियां फैलाने का काम कर रहा है.

समाप्त

कई जगह हुए विरोध प्रदर्शन और तीन मौतें

गुरुवार को देशभर में जगह-जगह हज़ारों लोग इस क़ानून के विरोध में सड़कों पर उतरे. समाचार एजेंसी पीटीआई के अनुसार कर्नाटक के मंगलुरु में विरोध-प्रदर्शन के दौरान पुलिस फायरिंग में दो लोगों की मौत हुई है.

बताया जा रहा है कि मंगलुरु में कुछ लोग एक पुलिस स्टेशन पर आग लगाने की कोशिश कर रहे थे जिसके जवाब में पुलिस ने प्रदर्शनकारियों पर फ़ायरिंग की. 

पुलिस कमिश्नर पी एस हर्षा ने पत्रकारों को बताया है शहर में कर्फ़्यू लगाया गया है और वो फ़िलहाल मृतकों की पोस्टमॉर्टम रिपोर्ट का इंतज़ार कर रहे हैं.

बेंगलुरु से हमारे सहयोगी पत्रकार इमरान कुरैशी ने बताया कि प्रशासन ने मंगलुरु में 48 घंटं तक इंटरनेट सेवाएं बंद कर दी  हैं.

एक अन्य व्यक्ति की मौत उत्तर प्रदेश की राजधानी लखनऊ में हुई. यहां प्रदर्शनकारियों और पुलिसकर्मियों के बीच झड़प देखने को मिली. दोपहर के वक़्त प्रदर्शनकारियों ने कई बसों को आग के हवाले भी कर दिया था.

लखनऊ में प्रदर्शन के दौरान जलाई गई एक बस

प्रदेश के मुख्यमंत्री योगी आदित्यनाथ ने चेतावनी देते हुए कहा कि जिन्होंने भी हिंसा की है उनके ख़िलाफ़ सख़्त कार्रवाई होगी.

उत्तर प्रदेश में मोबाइल इंटरनेट सेवाओं और एसएमएस सेवा को अगले 45 घंटों के लिए प्रतिबंधित कर दिया गया है.

उत्तर प्रदेश प्रशासन की तरफ से जारी अधिसूचना

दिल्ली के लाल क़िले इलाक़े से 1200 प्रदर्शनकारियों को पुलिस...\nसंक्षेप उसी भाषा में जिसमें दस्तावेज़ है:
नागरिकता संशोधन क़ानून के विरोध में देश के विभिन्न हिस्सों में लगातार प्रदर्शन जारी हैं. गुरुवार को अलग-अलग संगठनों की तरफ़ से देशव्यापी विरोध प्रदर्शन बुलाए गए थे.